**Downton Abbey** on vuonna 2019 julkaistu historiallinen draamaelokuva, jonka on kirjoittanut Julian Fellowes. Elokuva perustuu Fellowesin *Downton Abbey* -televisiosarjaan (2010–2015). Downton Abbey -elokuvan on ohjannut Michael Engler. Elokuvan ovat tuottaneet Carnival Films ja Perfect World Pictures. Elokuvan juoni jatkaa Downton Abbey -sarjan tarinaa. Downton Abbey -elokuvassa nähdään samoissa rooleissa myös televisiosarjassa nähdyt näyttelijät.Elokuva sijoittuu vuoteen 1927 (eli noin puolitoista vuotta sarjassa esitettyjen viimeisten tapahtumien jälkeiseen aikaan) ja se kuvaa kuninkaan ja kuningattaren vierailua Downton Abbeyssa, Yorkshiren maaseudulla. 

Fellowes ja tuottaja Gareth Neame aloittivat elokuvan suunnittelun vuonna 2016, pian sarjan päättymisen jälkeen. Elokuvan tulo vahvistettiin virallisesti heinäkuussa 2018, ja kuvaaminen alkoi myöhemmin samassa kuussa. Kuvaukset kestivät marraskuun 2018 loppuun asti. Universal Pictures julkaisi elokuvan Yhdistyneessä kuningaskunnassa 13. syyskuuta 2019 ja Focus Features Yhdysvalloissa 20. syyskuuta 2019. Elokuva sai kriitikoilta myönteiset arvostelut ja sen bruttotuotto oli 194 miljoonaa dollaria maailmanlaajuisesti.

Juoni
-----

Buckinghamin palatsi ilmoittaa vuonna 1927 Downton Abbeyn asukkaille, että kuningas Yrjö V ja kuningatar Mary vierailevat heidän luonaan kuninkaallisen kiertueen aikana. Violet Crawley on huolestunut siitä, että kiertueeseen kuuluu Maud Bagshaw, jonka kanssa hänellä on ollut kiistaa perintöön liittyvissä asioissa. Vierailua saapuu seuraamaan myös ihminen, jonka henkilöllisyys ja tarkoitusperät herättävät kysymyksiä.

Kuninkaallisen vierailun yhteydessä taloon tulee myös uutta henkilökuntaa, mikä ei ole kaikkien mieleen, sillä kuninkaan henkilöstö syrjäyttää Downtonin työntekijät kokonaan. Uuden henkilökunnan myötä muutama Downton Abbeyn asukas löytää kuitenkin uuden suunnan elämälleen.

Rooleissa
---------

|  |  |  |
| --- | --- | --- |
|  Hugh Bonneville  | … |  Robert Crawley
  |
|  Elizabeth McGovern  | … |  Cora Crawley
  |
|  Michelle Dockery  | … |  Lady Mary Talbot
  |
|  Laura Carmichael  | … |  Edith Pelham 
  |
|  Allen Leech  | … |  Tom Branson
  |
|  Maggie Smith  | … |  Violet Crawley
  |
|  Penelope Wilton  | … |  Isobel Merton
  |
|  Geraldine James  | … |  Kuningatar Mary
  |
|  Simon Jones  | … |  Kuningas Yrjö V
  |
|  Imelda Staunton  | … |  Maud Bagshaw
  |
|  Harry Hadden-Paton  | … |  Bertie Pelham
  |
|  Jim Carter  | … |  Charles Carson
  |
|  Phyllis Logan  | … |  Elsie Hughes
  |
|  Robert James-Collier  | … |  Thomas Barrow
  |
|  Brendan Coyle  | … |  John Bates
  |
|  Joanne Froggatt  | … |  Anna Bates
  |
|  Lesley Nicol  | … |  Beryl Patmore
  |
|  Sophie McShera  | … |  Daisy Mason
  |
|  Kevin Doyle  | … |  Joseph Molesley
  |
|  Raquel Cassidy  | … |  Phyllis Baxter
  |
|  Michael C. Fox  | … |  Andy Parker
  |
|  Max Brown  | … |  Richard Ellis
  |
|  Tuppence Middleton  | … |  Lucy Smith
  |
|  Kate Phillips  | … |  Prinsessa Mary
  |
|  Stephen Campbell Moore  | … |  Chetwode
  |
|  Matthew Goode  | … |  Henry Talbot
  |
|  Douglas Reith  | … |  Richard Merton
  |
|  Oliver ja Zac Barker  | … |  George
  |
|  Fifi Hart  | … |  Sybbie
  |
|  Eva ja Karina Samms  | … |  Marigold
  |

Tuotanto
--------

### Kuvauspaikat

Elokuvan juoni perustuu brittiläisten kuninkaallisten oikeaan matkaan Wentworth Woodhouseen vuonna 1912. Matkan tarkoituksena oli osoittaa monarkian tärkeys. Koska rakennuksella oli yhteys kyseisen tarinan historiaan, käytettiin Wenthworth Woodhousea elokuvan tanssiaiskohtauksen kuvauspaikkana.  Muita kuvauspaikkoja olivat jo sarjassakin nähdyt Highclere Castle, joka esitti *Crawleyn* perheen kotia sekä *Bamptonin* kylä, jossa kuvattiin esimerkiksi postissa ja pubeissa tapahtuvat kohtaukset.Buckinghamin palatsina toimi Wrotham Park, jossa on kuvattu myös useita muitakin elokuvia.Carsonin kodin ulkokohtaukset sijoittuvat *Lacockin* kylään, jossa kuvattiin myös elokuvan paraatikohtaus. Kohtauksessa esiintyi näyttelijöiden lisäksi avustajina 350 paikkakuntalaista ajanmukaisiin asuihin puettuina ja ratsailla nähtiin aidot kuninkaalliset joukot.

### Puvut

Puvut on suunnitellut *Anna Mary Scott Robbins* yhdessä *COSPROP* -yrityksen *John Brightin* kanssa, joka on erikoistunut historiallisiin pukuihin.Yhtiöllä on joitain kuningatar Maryn aitoja vaatteita, joiden yksityiskohtia on tutkittu pukujen luomisen osana. Näyttelijä Geraldine Jamesin (kuningatar Mary) yksi puku tehtiin käyttämällä materiaalia, joka on kuningattaren aidosta asusta. Tanssiaiskohtauksen aikana sekä Michelle Dockery että Elizabeth McGovern käyttivät vintage-mekkoja, joihin oli lisätty koristelua. Maggie Smithin tanssiaispuku löydettiin pariisilaisesta vintagekaupasta, mutta se värjättiin turkoosista violetiksi. Elokuva voitti *Hollywood Film Awards* -palkinnon vuonna 2019 parhaasta pukusuunnittelusta sekä *Make-Up Artists and Hair Stylists Guild Awards* -palkinnon vuonna 2020 parhaasta hiusmuotoilusta historiallisessa elokuvassa.

Jatko-osa
---------

Elokuvan jatko-osa, Downton Abbey: Uusi aikakausi, julkaistiin keväällä 2022.

Lähteet
-------

1. ↑  Julian Fellowes List of Movies and TV Shows | TV Guide CBS Interactive Inc.. Viitattu 16 September 2019.
2. ↑  Downton Abbey bosses reveal why they didn't bring back Lily James for the movie *Radio Times*.  23 December 2018. Viitattu 5 September 2019.
3. ↑  Focus Features Announces Production on the Downton Abbey Movie *Focus Features*. Viitattu 22 September 2019. (englanniksi)
4. ↑  Jasmine Ting: When Does The 'Downton Abbey' Movie Take Place? It's A New Era for the Household  16 September 2019. BUSTLE. Viitattu 17 September 2019.
5. ↑  'Downton Abbey' Location Spotlight *Screen Yorkshire*. Viitattu 5.8.2020. (englanniksi)
6. 1 2  Dotty for Downton: Discover the filming locations of the Downton Abbey movie *VisitBritain*.  2.10.2019. Viitattu 5.8.2020. (englanniksi)
7. 1 2  Where was the Downton Abbey movie filmed? *Radio Times*. Viitattu 5.8.2020. (englanniksi)
8. ↑  The Most Expensive Part Of The Downton Abbey Film, According To The Director *CINEMABLEND*.  19.9.2019. Viitattu 7.8.2020.
9. ↑  Rosy Cordero: Diamonds! Vintage gowns! Inside the Downton Abbey movie costumes fit for a queen  13 September 2019. Meredith Corporation. Viitattu 16 September 2019.
10. ↑  Patrick Hipes, Patrick Hipes: Hollywood Film Awards 2019: The Complete Winners List *Deadline*.  4.11.2019. Viitattu 6.8.2020. (englanniksi)
11. ↑  Chris Beachum, Chris Beachum: Make-Up Artists and Hair Stylists Guild Awards: Complete list of 2020 winners includes ‘Bombshell,’ ‘Joker,’ ‘Downton Abbey’ *GoldDerby*.  12.1.2020. Viitattu 6.8.2020. (englanniksi)
12. ↑  Downton Abbey: Uusi aikakausi – elokuvan arvostelu *Episodi.fi*. Viitattu 8.6.2022.

Kirjallisuutta
--------------

* Fellowes, Jessica: *A Year in the Life of Downton Abbey: Seasonal Celebrations, Traditions, and Recipes*. St. Martin's Press, 2014.
* Fellowes, Jessica: *Downton Abbey - A Celebration: The Official Companion to All Six Seasons*. St. Martin's Publishing Group, 2015.
* Fellowes, Jessica; Sturgis, Matthew: *The Chronicles of Downton Abbey: A New Era*. St. Martin's Press, 2012.
* Fellowes, Jessica: *The World of Downton Abbey*. St. Martin's Press, 2011.

Aiheesta muualla
----------------

* Elokuvan viralliset kotisivut